Netanyahu: Israelul nu poate accepta cererile Hamas pentru a stopa războiul în Gaza
Premierul israelian Benjamin Netanyahu a respins duminică cererile Hamas de a pune capăt războiului din Fâșia Gaza în schimbul eliberării ostaticilor. Netanyahu susține că acest lucru ar menține la putere gruparea islamistă palNetanyahu a spus că Israelul este dispus să întrerupă luptele în Fâșia Gaza pentru a asigura eliberarea ostaticilor încă deținuți de Hamas, despre care se crede că ar fi peste 130.

„Dar, în timp ce Israelul a dat dovadă de disponibilitate, Hamas rămâne înrădăcinat în pozițiile sale extreme, în primul rând, în cererea de a îndepărta toate forțele noastre din Fâșia Gaza, de a pune capăt războiului și de a lăsa Hamas la putere”, a spus Netanyahu.
Israelul „nu poate accepta” cererea Hamas ca un acord de încetare a focului despre care se discută în prezent la Cairo să prevadă o încetare definitivă a ostilităților în Fâșia Gaza, a declarat premierul israelian, potrivit Agerpres.
„Israelul nu poate accepta aceasta. Hamas ar fi capabil să-și îndeplinească promisiunea de a efectua din nou și din nou și din nou masacre, violuri și răpiri”, a insistat el.
„Nu suntem pregătiți să acceptăm o situație în care batalioanele Hamas își părăsesc adăposturile, preiau controlul asupra Fâșiei Gaza, își reconstruiesc infrastructura militară și amenință cetățenii israelieni din nou în comunitățile adiacente”, a spus premierul israelian.
Netanyahu a declarat că Israelul nu va accepta cererile grupării palestiniene și că va continua lupta până când își va atinge toate obiectivele în război.
„Hamas este cel care împiedică eliberarea persoanelor răpite. Facem tot posibilul pentru a elibera oamenii răpiți”, a adăugat el.
Surse palestiniene au declarat sâmbătă pentru EFE că liderul grupării islamiste din Gaza, Yahya Sinwar, „dorește un angajament scris american pentru încheierea necondiționată a luptelor” și solicită, de asemenea, ca Israelul să nu împiedice palestinienii eliberați în schimbul ostaticilor israelieni să se întoarcă în Cisiordania ocupată.
La Cairo, lideri ai Hamas au avut o a doua zi de negocieri cu mediatorii egipteni și din Qatar, privind instituirea unui armistițiu, aparent fără niciun progres raportat, deoarece gruparea și-a menținut cererea ca orice acord să prevadă încetarea definitivă a războiului în Fâșia Gaza, au declarat oficiali palestinieni.stiniană, care va reprezenta în continuare o amenințare pentru securitatea Israelului, relatează Reuters.